秦时明月汉时关,万里征人未还。
我寄愁心于明月,随风直到夜郎西。
静夜思 (唐)李白
床前明月光,疑是地上霜。
举头望明月,低头思故乡。
玉阶怨 (唐)李白
玉阶生白露,夜久侵罗袜。
却下水晶帘,玲珑望秋月。
秋浦歌其十三 (唐)李白
渌水净素月,月明白鹭飞。
郎听采菱女,一道夜歌归。
月下独酌 (唐)李白
花间一壶酒,独酌无相亲。
举杯邀明月,对影成三人。
月既不解饮,影徒随我身。
暂伴月将影,行乐须及春。
我歌月徘徊,我舞影零乱。
醒时同交欢,醉后各分散。
永结无情游,相期邈云汉。